[{"text_idx": "#000000", "text": "esplori la pasinton por antau\u0306enrigardi = esplorare il passato per guardare avanti"}, {"text_idx": "#000002", "text": "Multaj homoj estas skeptikaj rilate al valoro de \u2018Grafologio\u2019, mi konas ilin ankau\u0306 en esperanta medio."}, {"text_idx": "#000003", "text": "Pro tio mi deziras c\u0302i tie transkribi kelkajn signifajn kaj lau\u0306punktajn resumojn pri la temo, elprenitajn el GRAFOLOGIA Testo teorico pratico \u2013 L. Torbidoni \u2013 L. Zanin \u2013 Ed. La Scuola 1978, tre bone verkita faka manlibro"}, {"text_idx": "#000004", "text": "Grafologio estas la personec-scienco, kiu analizas la homan grafikan esprimon. G\u0302i estas konsiderenda kiel \u2018Homa Scienco\u2019. Tutcerte g\u0302i estas disciplino je tipo eksperimenta."}, {"text_idx": "#000005", "text": "Grafologio estas ne nur eksperimenta kaj relativa: g\u0302i karakterizig\u0302as lau\u0306 interfaka vidpunkto, pro tio, ke ekzistas nedisigeblaj interligoj inter g\u0302i kaj sekvaj rekonataj aliaj disciplinoj: fiziologio \u2013 psikologio \u2013 psikoanalizo \u2013 karakterologio \u2013 psikotekniko \u2013 prikologio pri evoluprocedo, sed ankau\u0306 sociologio \u2013 pedagogio \u2013 medicino \u2013 neu\u0306rosciencoj."}, {"text_idx": "#000006", "text": "Malgrau\u0306 supraj tutcertaj koneksoj, Grafologio ne identig\u0302as kun iu ajn el tiaj disciplinoj. G\u0302i posedas propran sciencan alproksimig\u0302on al entuta homa personeco."}, {"text_idx": "#000007", "text": "Oni devas diri, ke la supraj difinoj ne bone klarigas la esencon kaj trafpovon de Grafologio. Pro tio, famaj italaj grafologoj Lamberto Torbidoni kaj Livio Zanin proponas la suban konkludon:"}, {"text_idx": "#000008", "text": "Grafologio estas eksperimenta scienco kiu el natura grafika esprimo de skribanto evidentigas ties psikofizikan personecon kun intelektaj elementoj, temperamentaj inklinoj, profesiaj talentoj, somata konstitucio, morbecaj antau\u0306dispozicioj denaskaj kaj aktualaj."}, {"text_idx": "#000009", "text": "Fakte, skribado estas movo kaj konsistigas vidpunkton de grafika agado. C\u0302ar (g\u0302i estas) tia, g\u0302i devigas uzi ne nur manon kaj fingrojn, sed postulas la partoprenon de la tuta persono kiu tien kanaligas proprajn energiojn, konsciajn kaj nekonsciajn. Notinda, trafe la kuracisto kaj grafologo Honroth asertis, ke \u201cskribo estas la grafika registrado de esprima movo produktita de interludo de ostoj, muskoloj kaj nervoj de mano kaj de fingroj, sed kunligita ankau\u0306 kun tiu de antau\u0306brako, brako, en rilato kun superaj nervaj centroj (korteksaj kaj subkorteksaj), sinkronigaditaj al organa kaj psika tuto de la skribanto (C.A. Honroth, A. Zarza, Si y ni en la grafologi\u0300a cla\u0300sica. Buenos Aires, Troquel, 1961, p. 17)."}, {"text_idx": "#000010", "text": "La grafologia e\u0300 la scienza sperimentale che dalla espressione grafica naturale dello scrivente ne rileva la personalita\u0300 psicofisica con le componenti intellettive, tendenze temperamentali, attitudini professionali, costituzione somatica, predisposizioni morbose, congenite e in atto."}, {"text_idx": "#000011", "text": "Infatti, la scrittura e\u0300 movimento e costituisce un aspetto dell\u2019attivita\u0300 grafica. Come tale impegna non solamente la mano e le dita, ma richiede la partecipazione di tutta la persona che vi canalizza le proprie energie coscienti e inconsce. Come nota, giustamente il medico e grafologo Honroth afferma che \u201cla scrittura e\u0300 la registrazione grafica di un movimento espressivo prodotto dal gioco di ossa, muscoli e nervi della mano e delle dita, ma collegato con quello dell\u2019avambraccio, del braccio, in relazione con i centri nervosi superiori (corticali e subcorticali), in stretta coordinazione con l\u2019interita\u0300 organica e psichica dello scrivente (C.A. Honroth, A. Zarza, Si y ni en la grafologi\u0300a cla\u0300sica. Buenos Aires, Troquel, 1961, p. 17)"}, {"text_idx": "#000012", "text": "Antau\u0306 skribado oni devas pensi..."}, {"text_idx": "#000016", "text": "letero 1904 \u2013 unua parto"}, {"text_idx": "#000017", "text": "letero 1904 \u2013 dua parto \u2013 fonto:"}, {"text_idx": "#000018", "text": "letero 5an de marto 1920"}, {"text_idx": "#000019", "text": "Mi vin donas klarigojn pri du skribitaj\u0302oj verkitaj de Hector Hodler. La una estas skribita en 1904, la dua la 25-an de marto 1920, g\u0302uste 6 tagojn antau\u0306 lia trofrua forpaso, kiam li estis 32-jara."}, {"text_idx": "#000020", "text": "Ankau\u0306 ne-laborkoncernatoj ekvidas evidentajn grafikajn diferencojn inter la du menciitaj leteroj! Mi klopodos evidentigi ilin al vi tra skriboanalizado de ambau\u0306 dokumentoj. Por sukcesi en la strec\u0302ado, mi estos devige kaj plejeble sinteza, kaj utiligos skemecan formon."}, {"text_idx": "#000021", "text": "La skribanto en 1904 distingig\u0302as pro volo \u201cagadi, fari kaj finarang\u0302i\u201c. C\u0302i tia triopa kunmeto ec\u0302 s\u0302ajnas esti lia devizo, lia propulsiva antau\u0306enpus\u0302o."}, {"text_idx": "#000029", "text": "\u2013 grandaj memfido kaj memestimo"}, {"text_idx": "#000035", "text": "dekstrenklina, literoj A-O pinte malfermitaj, dinamika kaj facilmova, baza linio plutenata (ankau\u0306 danke al la linioj surfolie presitaj), kunligita interlitere je plej alta mezuro, sinua regas super c\u0302io (delikata klinig\u0302o de literoj al la apudaj), liter-alteco s\u0302ajne mezurgrade, klara, estetika, larg\u0302eco inter la vortoj mezgrade kaj kelkfoje submezgrade (neregule), subtila, subskribo plej granda ol la teksto, subskribo tre vigla kaj originala (subskribo kutime esprimas potencialojn kaj aspirojn, latentajn kaj aktivig\u0302ontajn)."}, {"text_idx": "#000036", "text": "Kontrau\u0306e, la skribanto en 1920 movig\u0302as lau\u0306 maltrankvilo, angore deziras bone fari, pro tio s\u0302ajnas ke lia devizo esence estu \u201cege pripensi antau\u0306 agado, zorgi ankau\u0306 pri detaloj kiuj akiras tre grandan gravecon, dubi kaj kontrau\u0306paroli por atingi la veron\u201d."}, {"text_idx": "#000042", "text": "\u2013 nekapablo rezigni pri siaj intencoj"}, {"text_idx": "#000048", "text": "malpli dekstrenklina, literoj A-O surpinte pli intense malfermitaj, nefacilmova kaj pli malrapida, baza linio plutenata, malkunligita (inter la literoj), t.e. la malo ol en la alia skribitaj\u0302o, literaksoj retorditaj kaj malpli sinuaj, s\u0302ajne eta skribo (literalteco malgranda), regula ampleksa larg\u0302eco inter la vortoj (kritikemo), malpli subtila, subskribo pli alta ol la teksto kaj vere tre tordig\u0302inta (kontrastoj en sia memo, internaj konfliktoj rilate al siaj aspiroj)."}, {"text_idx": "#000049", "text": "Oni ne povas dubi, ke dum 16 jara tempopaco okazis tre gravaj ekzistoproblemoj kaj personecaj modifig\u0302oj, kaj en pensmaniero kaj en sinkonduto. La du verkoj s\u0302ajnas kaj aspektas grafike tre malsamaj, kiel apartenantaj al du malsamaj personoj. Sed oni povas konstati ke ekzistas komunajn denominatorojn kiuj unuigas internajn instancojn, psikajn kaj intelektajn kaj kunnaskitajn. Tion mi povas aserti c\u0302ar tio estas konfirmite per lia subskribmaniero. Ambau\u0306 subskriboj elmontras lian internan unuecon, identecon kaj sociecemon. En ambau\u0306 subskriboj la KUNLIGO inter la literoj estas intensa kaj plena, nemalfortigita. Sciante mi, ke li en 1920 estis malsana, kaj konsiderante ke li verkis la duan leteron nur antau\u0306 kelkaj tagoj sian forpason, mi povas supozi ke tiu malsanig\u0302o influis vere malpozitive lin rilate al lia ideo pri propra venonto kaj enigis en li malcertecon kaj maltrankvilon."}, {"text_idx": "#000052", "text": "La lasta skribo elmontras lian internan travivitan strec\u0302itecon, au\u0306 tension... probable vivdramon."}, {"text_idx": "#000053", "text": "mi denove parolas pri esperanta pioniro Clarence Bicknell..."}, {"text_idx": "#000054", "text": "Kiam mi grafoanalizis la skribon de Clarence Bicknell, kiu estis plurfaceta esperanta pioniro, informoj pri li estis vere malmultaj."}, {"text_idx": "#000055", "text": "Nu, de tiam, multajn pluajn informojn oni trovas en la interreto, kaj aperis interesaj eldonitaj\u0302oj pri li. Tio okazis c\u0302efe danke al liaj heredantoj, kiuj dum la lastaj jaroj zorgis tre multe por reordigi verkojn de sia praavo, sed ankau\u0306 danke al esperantistoj kiuj, loke, en Ligurio, multe agadis por renovigi la memoron pri tia eminenta kaj eklektika esperantisto, iomete forgesita, kiu elektis vivi en itala regiono kaj multon faris por la disvastigo de Esperanto g\u0302uste en Italio."}, {"text_idx": "#000056", "text": "c\u0302i tie \u2013 unuafoje \u2013 en 2013: "}, {"text_idx": "#000057", "text": "poste republikigitan kun grafologiaj signoj c\u0302i tie, en 2018 : "}, {"text_idx": "#000058", "text": "Se vi s\u0302atas pliampleksigi vian konon pri li, bonvolu viziti jenan retejon, zorgata de liaj parencoj: "}, {"text_idx": "#000059", "text": "La novaj\u0302o estas, ke NUN \u201cThe Book of Guests\u201d estas eldonita ankau\u0306 en Esperanto kaj g\u0302i \u201cprovides potted biographies of several of Clarence\u2019s friends in Esperanto.\u201dLa esperanta versio estas eldonita en julio 2022 kaj nun havebla, tutmonde, de Amazon, au\u0306 en iuj librovendejoj kaj ankau\u0306 de se vi log\u0302as en Britio"}, {"text_idx": "#000060", "text": "BONAN LEGADON, kaj ne forgesu legi ankau\u0306 mian skriboanalizadon ...."}, {"text_idx": "#000061", "text": "Wikimedia Commons (alidirite ankau\u0306 simple: Commons) estas unu el plej grandaj arkivoj pri plurmediaj rimedoj, kun instrua kaj dokumenta celo ilin libere konigi en la interreto.Se vi emas \u2013 vide \u2013 alproksimig\u0302i al la homa varieco je pioniroj, tra iliaj subskriboj.... nun vi povas. Se vi vere estas interesataj alproksimig\u0302i al tiu multnombreca homanaro, certe ne plenkompleta sed nur parta, bonvolu viziti:"}, {"text_idx": "#000062", "text": "Kvankam ili estis devene, ag\u0302e, psike, individue, historie kaj lingve tre malsamaj unu la alian, tamen c\u0302iujn entuziasme allogis la sama lingvo, Esperanto, kiu prave estas konsiderinda paca instrumento kaj ponto inter la popoloj\u201d."}, {"text_idx": "#000063", "text": "C\u0302iukaze, sube, alklakante unuopajn nomojn, vi povas tre bone observi pligrandigite la unuopajn subskribojn. Lau\u0306 grafologia vidpunkto, la komuna denominatoro konstatebla kaj evidenta en la plejparto da subskriboj, estas la dekstra deklivo (t.e. la literaj aksoj klinig\u0302as dekstren grafike). C\u0302i tiu grafologia signo povas havi facetajn signifojn lau\u0306 sia gradmezuro, sed tutcerte g\u0302i esprimas kapablon kaj inklinon rilati al aliaj homoj."}, {"text_idx": "#000064", "text": "Temas entute pri 67 personoj !"}, {"text_idx": "#000067", "text": "Zamenhof kaj parto de familianoj, kaj aliaj polaj esperantistoj \u2013 subskriboj"}, {"text_idx": "#000069", "text": "la dau\u0306rigo de la grafoanalizo"}, {"text_idx": "#000071", "text": "lia skribmaniero en 1911 \u2013 55-jara (bildo eltirita el vikipedio)"}, {"text_idx": "#000072", "text": "(lau\u0306 la metodo de Girolamo Moretti)"}, {"text_idx": "#000075", "text": "de literoj 5 (sufic\u0302a komprenokapablo)interliteraj 5 (ekvilibra jug\u0302opovo)intervortaj 3 (fakte: strikta intervorte \u2013 tro rapida kaj senembarasa rezonado, sed fakte, en la kunteksto, la tro flua pripenso estas ekvilibrigata per la inklino al kontrolo kaj helpata per nombraj intuicioj)"}, {"text_idx": "#000076", "text": "J. Rhodes estas persono rimarkinde originala, kaj rilate al la devenkulturo (anglosaksa, el kiu li formovig\u0302as), kaj pro sia kreeco, sed ankau\u0306 pro sia kapablo elserc\u0302i personigitajn solvojn, malkonformistajn (signoj tordig\u0302inta kaj malegala kun metodo)."}, {"text_idx": "#000077", "text": "Pro lia nervozeca strukturo, per kiu li subite eniras alarmstaton, c\u0302ian etan instigon li perceptas kiel maltrankviligaj\u0302o."}, {"text_idx": "#000079", "text": "Sincera kaj lojala, pro tia senarteco li povus farig\u0302i ec\u0302 maldelikata por esprimi sian pensaj\u0302on, sed mi devas rimarkigi ke li kapablas agnoski kaj senprokraste ripari siajn eventualajn maljustaj\u0302ojn (tordig\u0302inta/saltlevig\u0302a/markita unua-maniere, sed kun kurbitaj stangoj supermezaj kaj literoj A-O pinte malfermitaj, kiuj tre moderas la instinktan agresemon)."}, {"text_idx": "#000081", "text": "En lernado li estas plejparte intuicia, klarpercepta dum la rapida datenprocezado, senpau\u0306za dum la dedukta kaj logikeca pensado, instinkte mals\u0302atema pri proksimumeco, t,e. li spontanece profundopinias (skribo et-tendenca, malegala kun metodo, klara, ligita interlitere)."}, {"text_idx": "#000082", "text": "Li kaptas au\u0306 serc\u0302as la esencon, estas rigora sen pedantig\u0302o (mallarg\u0302a intervorte, rapida kaj flua), li ne estas enuiga formale, sed vigla kaj sprita, t.e. verva (saltlevig\u0302aj literoj, malegala kun metodo, angulforma 5-6 ). Tamen, lia rezonad-maniero sekvas torditan kaj komplikan procedon. Fakte, li emas al konkreteco kaj pragmatismo, kaj alproksimig\u0302as nenociisme kaj neasimile al faktoj, ideoj, konoj, realo (aktuala sed ankau\u0306 historia), sed prefere per liberala animo kaj sendependeca spirito, tre atenta kaj observema rilate al nekongruecoj (skribo tordig\u0302inta kun vertikala, sobra, markita unua-maniere)"}, {"text_idx": "#000084", "text": "C\u0302ar li emas c\u0302ion kontroli, li plejparte fidas sin kaj sian pensoprocedon ol tiu de aliaj homoj, kaj senc\u0302ese submetas al kontrolo la fidindecon de alies diritaj\u0302oj. Li multe observas la kondutojn de aliaj personoj, c\u0302efe kiam ili lin interesas, kaj rapide malkovras eventualajn iliajn kontrau\u0306dirojn, kaj eligas sian c\u0302agrenig\u0302on, kelkfoje vorte, kelkfoje per nervoza konduto, nevorta sed same efika. Lia emo kontroli la realon kaj lia elserc\u0302o de objektiveco kuntrenas lin ankau\u0306 interne, per ne-evitebla sin observado kaj introspektado (eteca skribo, malegala kun metodo)."}, {"text_idx": "#000085", "text": "Por senti sin vere trankvila, c\u0302io devus esti bone lokata, bone kluc\u0302ig\u0302inta, kiel se realo estus nur difinita kaj klara interligig\u0302inta mekanismo, mas\u0302ino. Tia lia aliro estas iomete \u2018mekanista vidpunkto\u2019 pri la vivo, la realo kaj la vivuloj..."}, {"text_idx": "#000086", "text": "Ne facile estas trakti kun li, memkompreneble (tordig\u0302inta kun saltlevig\u0302aj literoj). Lia psiko-fizika tensio povus influi malpozitive sur lia farto (hipertensio kaj kormalsano)."}, {"text_idx": "#000087", "text": "Por simpligi la koncepton pri lia nefacila karaktero, mi komparas lin kun la personeco de L. L. Zamenhof. Iliaj personecoj estas preskau\u0306 antipodaj. Zamenhof estis komprenema, delikata kaj g\u0302entila, kaj tamen konfidis sian fidon al Rhodes (tre energia kaj maldelikatokapabla) por plenumi tre gravajn kaj prestig\u0302ajn taskojn, c\u0302ar Zamenhof estimis lian viglecon, la fortan volon, la esencan intelektan honestecon, lian kostantecon kaj talenton sin organizi, lian senton c\u0302iam preta kuntrenig\u0302i kun eblaj renversemaj reagoj: c\u0302iujn kvalitojn kiuj estis nepraj por starigi Lingvan Komitaton c\u0302e la komenco. Rhodes, fakte kaj konklude, estis esence pasia kaj vigla en siaj ideoj, sed sufic\u0302e rigora dum la trairo de premisoj al konkludoj. Du estas la similaj\u0302oj de Zamenhof kaj Rhodes: eksaltoj kaj liberaleco...."}, {"text_idx": "#000088", "text": "Lia komunika modalo estas priskribenda kiel esence sobra sed decida, sinteza, preciza kaj sen ambiguecoj. Lia klareco kaj esprimefikeco permesis al li atingi personajn sukcesojn. Malgrau\u0306 li estis interne impeta kaj facile reaga al instigoj, g\u0302uste pro lia sincereco kaj senartifikeco li transdonas au\u0306toritatecon kaj fidindecon. Li havas precizecon de parolo."}, {"text_idx": "#000089", "text": "Jam multajn liajn dispoziciojn ni renkontetis dum la antau\u0306aj de mi priskribitaj anguloj. Nu, por pli bone precizigi mi detaligas c\u0302ion."}, {"text_idx": "#000090", "text": "Pro la fakto, ke li emas \u2013 instinkte kaj spirite \u2013 asocii ideojn au\u0306 situaciojn kontrau\u0306ajn, evidentigante ties absurdaj\u0302ojn kaj malharmoniecojn (amema vidpunkto) kaj posedante li kongruan konstantecon kaj voloforton (intelektaj vidpunktoj), ne nur rimarkindajn viglecon kaj eltenon de lacig\u0302o (somata vidpunkto), li estas vere tau\u0306ga por c\u0302iuj laboroj kaj studoj kiuj postulas enketon/esploron, observadon, kontroladon, ec\u0302 laborojn kiuj postulas ion je matematika kaj mekanista (1+1=2), ian rigoron dum serc\u0302ado de la vero."}, {"text_idx": "#000091", "text": "Lau\u0306 mia projekcio, li estus povinta farig\u0302i tre bona superrigardanto, kalkulrevizoro (kiel estro, ne kiel plenuminto), diligenta inkvizitoro, atenta skrutinianto, esploristo kaj ec\u0302 intuicia policano."}, {"text_idx": "#000092", "text": "Lia agado, je c\u0302ia tipo au\u0306 formo, celas prefere al faktoj ol al vortoj, c\u0302ar li plejparte serc\u0302as konkretaj\u0302ojn, palpeblajn faktojn, certe evidentajn, nepridubeblajn, nekontrau\u0306atakeblajn."}, {"text_idx": "#000093", "text": "Li estis profesie j\u0302urnalisto: kvazau\u0306 certe tia lia laboro estis karakterizita per la supraj metodo kaj procedoj. Li tutcerte estis kvalita j\u0302urnalisto. Ni ne havas informojn pri lia privata vivo: sed ankau\u0306 c\u0302i tio spegulas lian inklinon al sekretecon, sobrecon kaj esencecon."}, {"text_idx": "#000094", "text": "Skribado estas dinamika momento esprimanta la personecon de skribanto, kaj stampas surpaperen karakterizaj\u0302ojn kiuj estas observeblaj."}, {"text_idx": "#000095", "text": "Per skriboanalizado oni povas kapti, kiel asertas fama grafologo Firmino Giacometti \u201caktualajn interagojn kaj de potencialaj kunnaskitaj kapabloj, emociaj impulsoj, genetikaj ecoj, kaj (interagojn) de nenombreblaj vivmedioj, antau\u0306naskig\u0302aj kaj postaj, sociaj kaj kulturaj\u201c... kiuj intermetig\u0302as."}, {"text_idx": "#000096", "text": "Finfine, grafologoj alvenas al g\u0302enerala koncepto, ke en grafismoj trovig\u0302as ne nur neprajn kunnaskitajn elementojn, sed ankau\u0306 spurojn de konfliktoj kau\u0306zitaj de malagordoj au\u0306 kontrastoj interagantaj inter kio estas kunnaskita kaj kio estas (viv)media."}, {"text_idx": "#000097", "text": "Vi jam rimarkis, ke en c\u0302i tiu mia blogejo implicite kaj alterne la du temoj \u2018esperanto\u2019 kaj \u2018grafologio\u2019 senc\u0302ese interkrucig\u0302as. Klarigo: la du temoj estas miaj plej s\u0302atataj pasioj sed ili ne rilatas unu la alian. Ili estas tute apartaj kaj sendependaj. Nu, mi klopodis kun eta sukceso antau\u0306enirigi ambau\u0306. Pro tio mi priparolas pri esperantaj pionirojkaj lingvo esperanto kaj samtempe analizas ilian skribon skribante nur en esperanto. Ne, mi ne estas freneza. Nu, mi nun deziras priparoli la sciencan grafologian metodon de Itala Grafologio, tiu de Girolamo Moretti. Mi esperas, ke al iu g\u0302i interesos."}, {"text_idx": "#000098", "text": "Grafologio, lau\u0306 g\u0302enerala vidpunkto, estas konsiderenda eksperimenta scienco, diverse la grafologia analizo per kiu g\u0302i aktivas estas fakte psikodiagnoza testado."}, {"text_idx": "#000099", "text": "skribmaniero de Lou von Salome\u0301, germana verkistino kaj psikanalizistino, devena el Rusujo, kiu inspiris Nietzsche. \u2013 Kiom akrapinta estas c\u0302i tiu skribmaniero! S\u0302ia skribo esprimas grandan energion kaj viglecon. La skribantino estas tutcerte malcedema persono kun rezoluta karaktero."}, {"text_idx": "#000100", "text": "grafologia procedo estas konata (publika). Oni scias pri kio oni devas fari, kaj kiamaniere. Alia fakulo estas en kondic\u0302o sekvi la enketajn fazojn kaj ilin ripeti, c\u0302u oportunajngrafologiaj difinoj kaj eksplikoj estas klaraj kaj precizaj (grafologiaj signoj)la datumkolekto estas objektiva: estas nenia ajn antau\u0306jug\u0302o por akiri validajn informojn rilate al ekzamenendaj fenomenoj. Fakte, grafologiaj signoj estas mezureblaj kaj kontroleblaj (ilia mezurvaloro estas specifa por c\u0302iu signo, kaj lau\u0306 dekonoj)la alpas\u0302o, kvankam g\u0302i estas direktita al apartaj\u0302o (t.e. al individua skribaj\u0302o), estas tutcerte sistema kaj suma. La celo estas rekonstrui pervorte plejeble realisme tion, kio esprimig\u0302as grafike, por alveni al personeca esenco, al ties kernola laboraj celoj estas ekspliko, konpreno kaj prognozo, tiel ke grafoanalizisto povu elmontri la kondic\u0302ojn, kiuj produktis iujn rezultojn. Se li tion povas, li kapablos ankau\u0306 antau\u0306vidi eblajn similajn rezultojn, kiam tiuj kondic\u0302oj denove ripetig\u0302os. Kompreneble, c\u0302ar la objekto de studado estas homo, kaj c\u0302ar neniu homo estas identa al alia, la afero estas tre delikata. Pri la homa sintenado, ankau\u0306 la ebleco kontroli estas tre pli multe delikata kaj singardecema! Je la fino, estos g\u0302uste la analizito kiu povas sin rekoni en la analizo."}, {"text_idx": "#000101", "text": "Kiam mi parolas pri la homa sintenado, kaj kiam mi parolas pri prognozo, au\u0306 kondic\u0302oj au\u0306 rezultoj, mi rilatas ne apartajn faktojn au\u0306 agojn, specifajn, sed mi evidentigas psikajn rezultojn kaj kondic\u0302ojn, kiujn la skribanto kapablus plenumi... La volo plenumi estas tute persona, kaj ofte dependas de determinantaj kau\u0306zoj...."}, {"text_idx": "#000102", "text": "supre, bona resumo de la itala metodo de Girolamo Moretti"}, {"text_idx": "#000103", "text": "Charles Chomette \u2013 esperantisto de la unuaj tempoj \u2013 el gastalbumo de familio Minnaja (kiun mi tre dankas)"}, {"text_idx": "#000105", "text": "Chomette Charles translog\u0302igis al Usono en 1919; tie li estis aktiva esperantisto. Sed, verdire, oni malmulton scias pri li. Mi ne trovis foton pri li! Tutcerte, li tradukis la tekston por la esperantlingva filmo Incubus (1965-1966) en kiu rolis la fama aktoro William Shatner, kiu famig\u0302os c\u0302efe danke al sciencfikcia filmaro Star Trek. En tiu filmo William Shatner kaj la aktoroj parolas nur en esperanto."}, {"text_idx": "#000107", "text": "Larg\u0302ecoj: inter la vortoj 9, interlitere 4 kaj unuoplitere 4-5 \u2013 linio plutenata 8 \u2013 klara 7-8 \u2013 Malegala kun metodo 7 \u2013 anguloj je tipo A (ofendig\u0302emo) 7 \u2013 Anguloj je tipo B (persistemo) 6 \u2013 Anguloj je tipo C 6 (takta kondutkapablo) \u2013 ligita/malligita 5 \u2013 facilmova (literoj saltetantaj supren/malsupren de la baza linio) 7 \u2013 Sinua 6 kun tordig\u0302inta 1-2 \u2013 eta skribo 5 kun detalemeco 5"}, {"text_idx": "#000109", "text": "ekstrasigno pri subjetiveco, sed nur en lia subskribo (kie li estas iomete pli spontana)"}, {"text_idx": "#000111", "text": "Charles Chomette estas unu el tiuj personoj, kiuj havas grandan erudicion, kaj estas dotitaj per talentoj sed ne s\u0302atas sin montri au\u0306 aperi au\u0306 agresive sin imponi. Li povas aspekti al plejmulto tre modesta, au\u0306 ec\u0302 sensignifa, sed tio ne respondas al vero. (sobra. subtila, eta)"}, {"text_idx": "#000112", "text": "Fakte, li ne havas apartajn ambiciojn, tute ne estas karieristo, sed estas sincere tre atenta al mondo kaj al vivo, kaj al socio, kiojn li interne kaj silente kritikemas kaj prijug\u0302emas. Estante li, per sia inklino, unuopulo tute ne supraj\u0302a, tute ne indiferenta, kaj tre bona observanto kun eksterodinara memorkapablo, li aspektas ofte malaplomba, ec\u0302 kelkfoje timida. Lia pasio estas atingi la kernon de demando, malgrau\u0306 siaj kompreneblaj tute homaj limoj. Pro tio, li neniam estas kontenta pri io ajn. Nur personoj same profundpensaj kaj same kulturitaj kapablas taksi lin g\u0302uste, kun estimo kaj per korekta interpretado de liaj aspiroj kaj sendubaj streboj. (baza linio plutenata, detalema, ekscesa intervorta larg\u0302eco, literaksoj dekstren klinig\u0302antaj, neniu hazarda ekstrasigno, klara)"}, {"text_idx": "#000115", "text": "C\u0302ar li alkutimig\u0302as elspezi nur en si mem c\u0302iujn impresojn de li ricevitaj (liaj plej grandaj kaj intensaj personectrajtoj estas g\u0302uste rezervig\u0302emo kaj sobreco kaj aldone ekscesa pripensado), li facile povus esti trafita de fizikaj g\u0302enoj, super c\u0302io en la hepataj funkcioj. (sobra, neniu ekstrasigno, malekvilibra larg\u0302eco inter la vortoj = 9 dekonojn...rilate al la aliaj larg\u0302ecoj )"}, {"text_idx": "#000116", "text": "Tre probable, dum sia vivo li spertis kaj suferis pro envioj, rivalecoj, kaj malicemoj de aliaj unuopuloj adresitaj al li (c\u0302u kolegoj, kunlaborantoj au\u0306 rivaloj?). Tiaj kialoj povus klarigi al ni lian atentemon por ne erari, lia konscieco kaj akurateco, malfidemon kaj inklinon retirig\u0302i kaj eviti ekkonkurojn kontrau\u0306 aliaj homoj.... Prefere, li izolig\u0302as. (subtila kun anguloj je tipo A super la meza grado, klara kaj eta, akurata 6, kun sinua 6 kaj 1-2 dekonojn da signo tordig\u0302inta)"}, {"text_idx": "#000117", "text": "Pri li oni scias malmulton, nek lian naskig\u0302daton, nek lian profesion. El lia skribaj\u0302o oni ekscias, ke li log\u0302is en Los Angeles, Kalifornio, sed oni tute ne povas dedukti lian ag\u0302on dum jaro 1951-a"}, {"text_idx": "#000118", "text": "Lia pensado estas tre profunda. Lia lernado estas facila pro interesig\u0302emo, memoro kaj asimilig\u0302emo de ideoj, nocioj, kaj argumentadoj. Lia atentokapablo estas vere eksterordinara, kaj direkte al materia mondo kaj al tiu spirita. Li estas gvidata en siaj kondutoj per tre granda prudento."}, {"text_idx": "#000119", "text": "Pro la fakto, ke li observadas ne nur la esencon, sed ankau\u0306 akcesorajn (hazardajn) specialaj\u0302ojn, kaj konsidere lian mensan klarecon (per kiu li konceptas kaj komunikas tre klare) li estus bona instruisto. Li estus pli sukcesa en elementa instruado: fakte li emas pacience espliki g\u0302is satig\u0302o de la au\u0306skultanto, kaj lia emo ekspliki ankau\u0306 neglekteblajn detalojn povus ric\u0302igi kaj interesigi virgajn mensojn."}, {"text_idx": "#000120", "text": "Sube vi trovos la menciitan videon de INCUBUS \u2013 \u201cFilmita en la jaro 1965 en Usono kaj \u201celfosita\u201d pli ol 30 jarojn poste, estas vers\u0302ajne la unua horora filmo plene en Esperanto. C\u0302ar origine g\u0302i ne estis farita por esperantistoj, anglalingvaj au\u0306 franclingvaj (onidire ankau\u0306 itallingvaj) subtekstoj akompanas la dialogojn. Pro la fus\u0302a elparolo de la ne-Esperantistaj aktoroj, la subtekstoj estas utilaj por kompreni la dialogon de la filmo.\u201d ... (el: "}, {"text_idx": "#000121", "text": "skribmaniero de Girolamo Moretti (skolfondinto de la itala grafologia metodo de mi utiligita)"}, {"text_idx": "#000123", "text": "La tutmonda Esperanto-Muzeo \u2013 gastigita c\u0302e la Nacia Biblioteko en Vieno \u2013 estas tre interesa kaj grandvalora fonto je informoj pri la historio de Esperanto. Bonvolu viziti g\u0302in dig\u0302ite por konstati: "}, {"text_idx": "#000124", "text": "G\u0302uste tie, laste kaj g\u0302oje, mi eltrovis manskribaj\u0302ojn de Zofia (esp. Sofja) Zamenhof, la plej ag\u0302a filino de Ludoviko Lazaro Zamenhof, la ideinto de la internacia lingvo."}, {"text_idx": "#000125", "text": "Sofja naskig\u0302is la 13an de decembro 1889 en la hejmo de la geavoj Zilbernik, en Kaunas, en Pazu Gatve\u0300, kiam la patro Ludoviko log\u0302is en H\u0308erson por trovi laboron kaj gajni plimulte por subteni sian kreskig\u0302antan familion. En 1888 jam naskig\u0302is Adamo kaj poste, en 1904, naskig\u0302os Lidja, la plej juna (pri kiu mi jam iomete paroletis)."}, {"text_idx": "#000126", "text": "En 1890 la tuta familio reunuig\u0302is kaj returnis al Varsovio. Ili eklog\u0302is en la Novolipki strato 21.Okazis aliaj malproksimig\u0302oj en la Zamenhofa familio, pro financaj kialoj.En 1893 la monsituacio tiel malbonig\u0302is ke ili devis translog\u0302ig\u0302i al la rusa urbo Grodno. Ludoviko forlasis Varsovion en oktobro. Klara kaj la du infanoj, Adamo 5-jara kaj Sofja 4-jara, sekvis lin en novembro.La monsituacio plibonig\u0302is nur en 1896 tiel ke Ludoviko decidis iri al Vieno por perfektig\u0302o en la okulmedicino. De au\u0306gusto g\u0302is decembro Klara Zilbernik kaj la du infanoj restis en Grodno.Kiam Ludoviko en decembro revenis el Vieno, li decidis forlasi la urbon Grodno por denove praktiki en Varsovio. Ili eklog\u0302is en la Dzika strato 9 (1898)."}, {"text_idx": "#000127", "text": "En 1907 Sofja vojag\u0302is al Lausanne (Svisujo) kaj komencis studi medicinon en la Universitato. Internaj kaj infanaj malsanoj. Lidja, la plej juna, estis tiam vere etulino, kaj vers\u0302ajne spertis solfilinan vivon. Sofja ig\u0302is D-rino en 1913 kaj returnis al Varsovio. S\u0302i laboris unue c\u0302e Hospitalo en Lebedyn kaj poste en Varsovio. La svisa diplomo ne donis la rajton dej\u0302ori en Rusujo, kaj en 1914 s\u0302i vojag\u0302is al S. Peterburgo por fari registaran ekzamenon. Pro la militeksplodo s\u0302i ne povis returni al Varsovio kaj de 1914 g\u0302is 1918 s\u0302i devis dej\u0302ori en H\u0308arkov kiel kuracistino. S\u0302i povis rekte korespondi kun la gepatroj en la unua jaro de la milito. Sed en 1915 Germanoj okupis urbon Varsovio kaj de tiam rekta korespondado ne estis ebla."}, {"text_idx": "#000128", "text": "En 1918 Sofja revenis el Rusujo (intertempe s\u0302ia patro mortis, la 17 Apr. 1917), kaj eklog\u0302is c\u0302e la patrino en la Krolewska strato 41, kie la patrino log\u0302is de 1915. La frato Adamo, en 1919, estis mobilizata kiel kuracisto pro la eksplodo de la pola-rusa milito. Ankau\u0306 Sofja, la sekvan jaron 1920 estis mobilizata kiel kuracistino. Ili revenis hejmen nur en 1922."}, {"text_idx": "#000129", "text": "En 1924, kiam la patrino Klara revenis de la Universala Kongreso en Vieno kaj malsanig\u0302is, Sofja flegis s\u0302in. En 1939 Germanoj atakis Polujon kaj dum la bombardado en Varsovio, la domo de familio Zamenhof estis detruata kaj c\u0302io perdig\u0302is."}, {"text_idx": "#000130", "text": "En 1940, la 29an de Januaro, Germanoj arestis Sofja kune kun la aliaj Zamenhofanoj. Ili devis resti en la Rawiak malliberejo g\u0302is la 5a de Marto. La nazioj mortpafis Adamon tuj la 29an de Januaro en la mortpafejo Palmiry ekster Varsovio. En 1942 Sofja kaj la aliaj familianoj estis denove arestataj kaj sendataj al la gasmortigejo Treblinka. Sofja estis murdata en la monato au\u0306gusto. Lidja estis murdata en la monato oktobro. La edzino de Adamo (Vanda), kaj ties filo (Ludokiko, kiu nomig\u0302as kiel la avo) estis savataj."}, {"text_idx": "#000132", "text": "Kelkaj el supraj biografiaj notoj trovig\u0302as rekte maneskribitaj de Sofja mem c\u0302i tie: Temas pri la letero de s\u0302i adresata en 1931 al iu S-ro Hugo Steiner, vienano, kiu estis g\u0302is 1938 direktoro de Internacia Esperanto-Ligo, unu el plej grandaj esperanto-organizoj tiuepoke."}, {"text_idx": "#000134", "text": "Supre, eltirita el letero datita 26 februaro 1916 de Sofia al Margrethe Noll. Sofja estas 27-jara"}, {"text_idx": "#000136", "text": "Subskribo de L.L. Zamenhof, sube:"}, {"text_idx": "#000137", "text": "Supre, L.L. Zamenhof estas 48jara"}, {"text_idx": "#000138", "text": "Mi rimarkigas al vi nombrajn similecojn, kiuj estas ne nur vidaj sed ankau\u0306 grafologiaj, inter la du personecoj. Komunaj grafologiaj signoj: rapida skribo, literoj saltetantajsupren kaj malsupren rilate al la baza linio, mallarg\u0302aj unuopaj literoj sed larg\u0302ecoj tre larg\u0302aj interlitere kaj intervorte, malegala kun metodo (= literoj ne estas distribuataj au\u0306 grandaj sammaniere, ili ne estas samegalaj, sed la tuto aperas bone organizita kaj kohera kuntekste), aksoj de literoj estas dekstren klinig\u0302antaj, literoj A-O surpinte malfermitaj, la surpapera manpremado estas vigla kaj varia: prefere g\u0302i estas leg\u0302era sed aperas tie-c\u0302i kaj tie abruptaj dikecoj, simptomo de abruptaj emociaj s\u0302ang\u0302oj kaj animstatoj tuje superitaj."}, {"text_idx": "#000139", "text": "Diverse, la ligiteco inter la literoj (signo \u2018ligita interlitere\u2019) estas malsamaj en la du skribmanieroj:"}, {"text_idx": "#000141", "text": "Grafike, spiro au\u0306 ne-spiro videblas g\u0302uste en la ligado inter litero kun la sekva. Sed bone atentu, oni ne devas konsideri nek kalkuli literojn \u2018i\u2019 kiuj sianature devigas interrompi la fluon, au\u0306 kiam estas akcentosignoj, ks. Ligita interlitere elmontras seninterrompan pensadon, bonan asociigon de ideoj, logikajn La logikkapablo de Ludoviko L. Zamenhof estas pli fera, pli firma, kelkaspekte pli trafa. Diverse, Sofja pesas, haltas pli ofte por analizi au\u0306 inspekti kaj havas malpli konvinkajn argumentadojn."}, {"text_idx": "#000143", "text": "grafologio-vidpunkte esprimig\u0302as per vortoj kaj literoj, diverse"}, {"text_idx": "#000144", "text": "estas evidentigitaj per la finvortaj strekoj, konsiderataj kiel \u2018ekstrasignoj\u2019 (momentaj kaj fug\u0302antaj)."}, {"text_idx": "#000145", "text": "G\u0302eneralvidpunkte, oni povas nespecife distingi KONSCIAJN kaj NEKONSCIAJN grafismojn. C\u0302i-lastaj, ec\u0302 se lau\u0306 malsamaj eblaj modaloj, apartenas al nesinreg-uloj, kiuj ne au\u0306dacas deigi literojn unu la alian (kaj ec\u0302 ili povas preterlasi punktetojn sur literoj \u2018i\u2019, \u2018j\u2019), c\u0302ar ili tute ne emas haltigi la haston de la nekonscia impreso (ekzemple, vidu la skribmanieron de juna Ferdinand de Saussure)"}, {"text_idx": "#000148", "text": "La supre menciitaj ekstrasignoj estas do tute nekonsciaj. Krome, oni devas scii, ke impulsig\u0302emo estas esprimita nur en tia finvorta (kelkfoje komenc-vorta) grafika gesto. Sed, se estas ordo en grafio, tiam impulsig\u0302emo malfortig\u0302as."}, {"text_idx": "#000149", "text": "ORDO samegalas KONSCION. \u2013 Vidu ekzemple la skribon de Albert Einstein, supre. Tia psika stato estas bone esprimita ankau\u0306 per la grafologia signo MALEGALA KUN METODO=intuicio (ekzemple, vidu la skribmanieron de L. L. Zamenhof: ).Se en grafio estas MALORDO, tiam grafologo ekscias, ke temas pri psika stato de NEKONSCIO. Vidu ekzemple la suban skribmanieron:"}, {"text_idx": "#000150", "text": "Skribo tre malorda. Estas malegalecoj en la altecoj de literoj, sed tiuj malegalecoj ne estas metodaj; ili estas malbone organizitaj......do, intuicioj estas sed ili ne estas lau\u0306celaj."}, {"text_idx": "#000152", "text": "Girolamo Moretti (skolfondinto de itala grafologio, konata ankau\u0306 eksterlande) apartigas du malsamajn pripensemulojn, tiun SIMPLAN kaj tiun ANALIZAN."}, {"text_idx": "#000153", "text": "La unua emas c\u0302ion atente pesi, observi, kaj lau\u0306 esenco kaj lau\u0306 hazardoj. Signoj estas \u2018tre akurata\u2019 kaj ec\u0302 plimulte \u2018glatigita\u2019La dua, analiza pripensemulo, estas pli strikte analizema. Analizado, per si mem, prizorgas detalojn. Signoj estas: \u2018malligita interlitere\u2019 plus \u2018tre akurata\u2019. Tiu persono analizas ec\u0302 percepton!"}, {"text_idx": "#000154", "text": "Kutime, timas fali en eraron pli multe tiuj, kiuj emas analizadi ol kiuj emas sintezadi."}, {"text_idx": "#000159", "text": "Follow Pioniroj de Esperanto on "}, {"text_idx": "#000160", "text": "revuo UNESKO-KURIERO: ligiloj al aperintaj numeroj troveblas en: "}, {"text_idx": "#000161", "text": "ligiloj al aperintaj numeroj troveblas en: "}, {"text_idx": "#000164", "text": "Visualizza il sito nel Reader"}]